From: onorio1925@msn.com
To: amissi-mondo-veneto@hotmail.it
Subject: el talian
Date: Sun, 31 Jul 2011 19:07:01 -0400

Go lesesto con gusto el Zanioeo
che scrive tel bel dialeto nostran.
Mi son nasesto da rente Basan
e lo go impara' de me mama sol coeo.

A Basan go' studia' dai Scaeabrini:
profesor Zanioeo,dopo un Gaetan:
"Scomisiemo (el diz)scoea de talian
xe' fred, ti intanto sara i finestrini"!!!

In altri Seminari go' studia'
dei Scaeabrini,e dopo in Brasie
tanti ani.Quasi sempre go' parla'

a lingua che no iera difisie
parche' me mama me la ghea insegna.
De la' go' ancora bone amicisie.
========================

Rio Grande e dopo Santa Catarina
e anca el Parana' i xe' i tre Stati
dei disendenti dei nostri migrati
veneti specialmente dea Feltrina.

La' mi son stato quasi quaranta ani;
go' parla' con lori sempre  "talian"
fora dea Cesa dove el brasilian
el .xe' parla' dai preti e parochiani

Da vinti cinque ani son distante:
VENEZUELA E DESSO  STATI UNITI:
persone venete no ghi ne' tante;

co ghin catemo no stemo mai siti,
no asemo el dialeto gnanca un istante,
i altri no i capise, e i tira driti.

**Caro amigo Onorio Benacchio**

**cossa posso dirte pí che te me ghe emossioná?**

**Zé un onore grando par mi**

**che te me scriva co dó soneti!!!**

**Da questi me par de capire**

**che ti si missionario scalabrinián,**

**e pensar che mi coi scalbrini de Bassán**

**so sta spesso in streto contato**

**dal 84 al 92 prima de tacar girare anca mi**

**intorno al mondo par ciaparme ´l pan!**

**Caro amigomondoveneto**

**caro amigomissionario scalabrinian**

**continuemo a comunicare in talián**

**che zé la lingua che ghemo impará**

**insieme col ciuciare a late dea mama.**

**Te saeúdo co´n abrasso e un strucón**

**e na paca so na spáea**

**par dirte se sentimo presto**

**áea próssima ocasión**

**racotándome magari**

[**cossa che te fe in Stati Uniti**](http://amissimondoveneto.jimdo.com/cansoniere-veneto-autori-e-testi/aldo-tognon-florida-usa/)

[**che dáea Florida gavemo nantro bon amigo**](http://amissimondoveneto.jimdo.com/cansoniere-veneto-autori-e-testi/aldo-tognon-florida-usa/)

[**amigo mondoveneto e cantautore ALDO TOGNON**](http://amissimondoveneto.jimdo.com/cansoniere-veneto-autori-e-testi/aldo-tognon-florida-usa/)

**A presto, Roberto Zaniolo,**

**che no so ... professor!**